ফ্রাঙ্ক হার্ন
ফ্রাঙ্ক হার্ন (ইংরেজি: Frank Hearne; জন্ম: ২৩ নভেম্বর, ১৮৫৮ - মৃত্যু: ১৪ জুলাই, ১৯৪৯) মিডলসেক্সের ইলিং এলাকায় জন্মগ্রহণকারী ইংরেজ বংশোদ্ভূত আন্তর্জাতিক ক্রিকেটার ছিলেন। স্বল্প কয়েকজন খেলোয়াড়ের অন্যতম হিসেবে একাধিক দলের পক্ষে আন্তর্জাতিক ক্রিকেটে অংশগ্রহণের সৌভাগ্য হয় তার। ১৮৮৯ থেকে ১৮৯৬ সময়কালে আন্তর্জাতিক ক্রিকেটে অংশ নিয়েছেন। ইংল্যান্ড দলের পক্ষে টেস্ট ক্রিকেটে অংশগ্রহণের পর দক্ষিণ আফ্রিকার পক্ষে খেলেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও পরবর্তীতে দক্ষিণ আফ্রিকান ঘরোয়া ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে রাউন্ড-আর্ম ফাস্ট বোলিংয়ে পারদর্শীতা দেখিয়েছেন তিনি।